చంద్రగిరి ఏసురత్నం

చంద్రగిరి ఏసురత్నం ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  ఆంధ్రప్రదేశ్ శాసనమండలికి మార్చి 2023లో జరిగిన ఎన్నికలకు ఎమ్మెల్యే కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ప్రకటించింది.

జననం, విద్యాభాస్యం
చంద్రగిరి ఏసురత్నం 1959లో జన్మించి గురజాలలో పాఠశాల విద్య అభ్యసించిన తర్వాత ఆంధ్రా క్రిస్టియన్ కాలేజీ గుంటూరులో బీఏ, ఉస్మా నియా యూనివర్సిటీ నుంచి పోస్టుగాడ్యుయేషన్ పూర్తి చేశాడు.

వృత్తి జీవితం
చంద్రగిరి ఏసురత్నం 1982లో ఎస్ఐగా కర్నూల్ జిల్లాలో చేరి అనంతరం అప్పటి ముఖ్యమంత్రులకు సెక్యూరిటీ అధికారిగా, స్పెషల్ ప్రొటెక్షన్ ఫోర్స్ డీఎస్పీగా, అదనపు ఎస్పీ, ఎస్పీగా బాధ్యతలు నిర్వహించి 2018లో డీఐజీగా స్వచ్ఛంద ఉద్యోగ విరమణ చేశాడు.

రాజకీయ జీవితం
చంద్రగిరి ఏసురత్నం పోలీసుశాఖలో డీఐజీ ఉన్న ఆయన తన పదవికి వీఆర్‌ఎస్ తీసుకొని 2019 ఎన్నికలకు ముందు వైసీపీలో చేరి గుంటూరు పశ్చిమ నియోజకవర్గం నుంచి వైసీపీ అభ్యర్థిగా పోటీ చేసి ఓడిపోయాడు. ఆయన అనంతరం నియోజకవర్గ ఇన్‌చార్జిగా పని చేస్తున్న ఆయనకు 2020లో గుంటూరు మార్కెట్‌యార్డు ఛైర్మన్‌గా నియమితుడయ్యాడు. ఆయన  ఆంధ్రప్రదేశ్ శాసనమండలికి మార్చి 2023లో జరిగిన ఎన్నికలకు ఎమ్మెల్యే కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ప్రకటించగా ఆయన ఎమ్మెల్సీగా గెలిచాడు.

మూలాలు

ఆంధ్రప్రదేశ్ వ్యక్తులు